open-index/open-wikipedia-markdown huggingface dataset:
Adriano Andrade Silva

**Adriano Andrade Silva** (født 18. august 1976) er en brasiliansk handikappet bocciaspiller, som konkurrerer i klassen BC4, som er en av klassene for utøvere med alvorlige funksjonshemminger, som ryggmargsskade, duchennes muskeldystrofi eller tetraplegia, men ikke cerebral parese. 

## Karriere
Adriano deltok ved Verdenscupen i boccia 2007 i Vancouver i Canada. Der kom han på 29.-plass i klassen BC4. I parkonkurransen i samme klassen kom Brasil på 5.-plass. I 2010 deltok han ved VM i boccia i Lisboa i Portugal. I gruppespillet kom han på andreplass i sin gruppe, og gikk videre til sluttspillet. Her tapte han imidlertid åttendedelsfinalen mot greske Christos Kanavas, med resultatet 3-5. I parkonkurransen vant Brasil gull, etter seier 4-2 over Storbritannia i finalen. Her spilte Silva sammen Dirceu Pinto og Eliseu dos Santos. 

Ved Verdenscupen i boccia 2011 (Boccia World Cup) i Belfast i Nord-Irland kom han på 5.-plass individuelt. Han vant alle tre kampene i gruppespillet, og gikk videre til sluttspillet. I kvarttfinalen tapte han 3-4 for portugisiske Domingos Vieira. I parkonkurransen vant Brasil gull, etter å ha slått Thailand 5-3 i finalen. Ved utgangen av 2011 var han rangert som nummer 13 i verden i klassen BC4.

## Referanser
Total Recall

**Total Recall** kan peke på: 
* Total Recall (1990)
* Total Recall (2012)
* Total Recall (Family guy-episode)
Norske Idrettsleder-Veteraner

**Norske Idrettsleder-Veteraner** (**NIV**) (stiftet 9. juni 1988) er en forening for «tidligere idrettsledere med bred erfaring, og andre fremtredende venner av norsk idrett». Foreningen fungerer som en interesseorganisasjon for norsk idretts beste.
 
NIV har som oppgave å formidle nyheter om idrettslig utvikling i Norge og omverdenen til medlemmene. Foreningen har opprettet Norsk Idretts Æresgalleri på Norges Olympiske Museum på Lillehammer, og har som oppgave å drifte galleriet i samarbeid med museet. 

Foreningen er samarbeidspartner for Aftenposten ved nominering og tildeling av Aftenpostens gullmedalje, en av Norges høyeste utmerkelser for årets største norske idrettsbragd. Per Jorsett og Hroar Elvenes representerte tidligere NIV i juryen. Senere har Lars Kolsrud og Åge Dalby overtatt disse rollene til Jorsett og Elvenes i juryen.

To priser er også satt opp av NIV.
* NIVs Ærespris deles ut til norske ledere eller trenere som har gjort seg særlig fortjent. 
* NIVs Sportsjournalistpris går til norske journalister som blir vurdert å ha gjort en særlig fortjenstfull innsats for idretten (se vinnere i bunnmal nederst på siden).

## Ledere i NIV
* Arne B. Mollén 1988 – 1996
* Aage Møst 1996 – 2004
* Ove Fløtaker 2004 – 2010
* Hans B. Skaset 2010 – 2012
* Per Fredrik Wright 2012 – 2017
* Atle Steinar Sundelin 2017 – 2023
* Tove Strand 2023 –

## Referanser


## Eksterne lenker
*
Valnesfjordvatnet

**Valnesfjordvatnet** er en innsjø vest i Fauske kommune i Nordland fylke. Innsjøen ligger bare 1 meter over havet og forbindelsen med Valnesfjorden går gjennom den om lag 1 kilometer lange Laukåsstraumen. Strømmen endrer derfor retning med tidevannet, som gir brakkvann i innsjøen. Tilsiget er hovedsakelig fra nordøst, der flere elver danner et elvedelta.

Vassdraget er vernet i verneplan I for vassdrag og er lakseførende opp til Langforsen. Her går også sjøørret, ferskvannsørret og en liten stamme sjørøye. I tillegg finnes det skrubbe, ål og trepigget stingsild. Det går også torsk opp i innsjøen.

Ved vassdraget finnes et rikt fugleliv med blant annet siland og rødstilk. Disse er begge norske ansvarsarter, det vil si at minst 25 % av den europeiske bestand finnes i Norge. Her er også oter som er rødlistet.

Fylkesvei 530 går langs østsiden av sjøen hvor det er en del bebyggelse, med Nystad og Helskog som de største, og jordbruk.

## Referanser




## Eksterne lenker
* Norges Vassdrags- og energidirektorat, Valnesfjordvassdraget
Kinesiotape

**Kinesiotape** blir også omtalt som kinesiologitape og er en elastisk bomullstape med akryllim, som brukes til behandling av smerteplager i muskel-skjelettsystemet.

*Kinesiotape* har ikke vist bedre effekt enn narretape eller placebo.

## Bruk

*Kinesiotape* brukes primært i forbindelse med behandling av smerteplager i muskel-skjelettsystemet. Tapen er myk og svært elastisk, og gir derfor liten støtte. Den brukes derfor ikke på samme måte som uelastisk sportstape (overtråkk, avlastning etc.).

*Kinesiotape* er mest brukt av terapeuter som jobber med smerteplager i muskel-skjelettsystemet, og som har gått på kurs i bruk av *kinesiotape*. 

Kinesio IP, LLC eier varemerkene KINESIO og KINESIO TAPING.

## Effekt
En stor systematisk vitenskapelig oversiktsartikkel i Journal of Physiotherapy fra 2013 støtter ikke bruk av *Kinesiotape* som behandling i klinisk praksis. Sett under ett var *Kinesiotape* ikke mer effektivt enn narretaping / placebo. I de studiene hvor *Kinesiotape* viste en bedre effekt enn kontrollgruppene, var effektstørrelsene små og ikke klinisk signifikant, og studiene var av for lav kvalitet til å kunne si noe sikkert om effekten. 

## Utbredelse

Tapen ble første gang sett på japanske idrettsutøvere i OL i 1988, men det var først under OL i Beijing i 2008 at det virkelig ble fart i bruken av kinesiotape, da det ble donert bort 50.000 ruller kinesiotape til de olympiske utøverne. Dette var vellykket sett ut fra et forretningsperspektiv. Påstandene om effekt har imidlertid blitt møtt med en del skeptisisme på grunn av manglende vitenskapelig dokumentasjon.

Siden 2008 har man sett idrettsutøvere i hele verden bruke kinesiotape, blant annet syklisten Lance Armstrong og senest fortballspillerne Gareth Bale, Gianluigi Buffon og Mario Balotelli. 

## Referanser


## Eksterne lenker
*
Shiromani Akali Dal

**Shiromani Akali Dal**, eller *Akali Dal*, er et politisk parti for sikher i den indiske delstaten Punjab. Partiet ble dannet i 1920. Baba Kharak Singh var den første partilederen, men det var først under lederskapet til Tara Singh at partiet ble en politisk kraft att regne med.

Det første store stridsspørsmålet for Akali Dal var å få dannet en egen sikh delstat i India, noe de lyktes med i 1966, og partiet klarte også å vinne valget og delta i delstatsregjering. Partiets historie er fylt av splittelse og fraksjonsdannelser. I 2003 var de ledende fraksjonene, som alla gjorde krav på å være den sanne Akali Dal;

* Shiromani Akali Dal, den fraksjonen som kontrollerer delstatsregjering og representasjon i Lok Sabha,
* Akali Dal Badal, ledet av Prakash Singh Badal
* All India Akali Dal, ledet av Gurcharan Singh Tohra,
* Akali Dal Amritsar, ledet av Simranjit Singh Mann, og
* Akali Dal Panthic, ledet av Ravinder Singh. 

I valgene til Lok Sabha 1999 fikk partiet 0,7% av stemmene og 2 mandater. Partiet inngår i en BJP-ledet regjeringskoalisjonen. Ved valget i 2004 øket stemmeandelen til 0,9%, og antallet mandater økte til 8.

## Eksterne lenker
*
Ion Bogdan Lefter

**Ion Bogdan Lefter** (født 1957) er en rumensk litteraturhistoriker og -kritiker som er professor ved Universitetet i București.

Lefter, som er sønn av to ingeniører, tok sin bachelorgrad ved Universitetet i București i 1981 (Fakultetet for fremmedspråk, engelsk-rumensk-avdelingen). Blant stillingene som han har hatt etter det er: sjefredaktør i litteraturbladet «Contrapunct» (1990-1992), redaktør i kulturbladet «Observator cultural» (2000-2005), direktør i bladet «aLtitudini».

I tillegg til å være skribent, er Lefter professor i litteratur ved Universitetet i București, der han leder PhD-avdelingen ved Instituttet for språk- og litteraturvitenskap. 

Han er gift med Simona Popescu, en universitetslærer, som han har en datter med.

## Bøker
### Dikt, prosa
* *Cinci* (medforfatter), 1982
* *Globul de cristal *, 1983
* Prosa i antologien *Desant '83*,  1983

### Litteraturkritikk
* *Alexandru Ivasiuc, «Păsările»*, 1986
* *Experimentul literar românesc postbelic* (sammen med cu Gheorghe Crăciun og Monica Spiridon), Editura Paralela 45, 1998 (engelsk utgave: *Experiment in Post-War Romanian Literature*)
* *Postmodernism. Din istoria unei „bătălii” culturale*, Editura Paralela 45, 2000
* *A Guide to Romanian Literature*, (på engelsk), 2000
* *Bacovia - un model al tranziției*, 2001
* *Doi nuveliști: Rebreanu și Hortensia Papadat-Bengescu*, 2001
* *Recapitularea modernității. Pentru o nouă istorie a literaturii române*, Editura Paralela 45, 2000
* *Scurtă istorie a romanului românesc* (cu 58 de aplicații), 2001
* *Anii 60-90. Critica literară* (Editura Paralela 45, 2002)
* *Primii postmoderni: Școala de la Târgoviște* (Editura Paralela 45, 2003)
* *5 poeți: Naum, Dimov, Ivănescu, Mugur, Foarță* (Editura Paralela 45, 2003)
* *Mic dicționar de scriitori bucureșteni din secolul XIX sau despre cum se trăia altătdată fala de a reprezenta Capitala*
* *Despre identitate. Temele postmodernității*, Editura Paralela 45, 2004
* *Flashback 1985: Începuturile noii poezii*, Editura Paralela 45, 2005
* *7 postmoderni: Nedelciu, Craciun, Muller, Petculescu, Gogea, Danilov, Ghiu*, Editura Paralela 45, 2010 
* *O oglindă purtată de-a lungul unui drum. Fotograme din postmodernitatea românească*, Editura Paralela 45, 2010 
* *Prietenii din povestea literaturii* (2013)
* *Alți postmoderni: Florian, Reichmann, Rațiu, Petreu, Pecican, Bodiu & 12 poeți sași și șvabi* (2014)
### Redaktør
* Han er hovedredaktør for *Romanian Writers of the 80s and 90s. A Concise Dictionary* (Editura Paralela 45, 1999) og av det biografiske leksikonet *Scriitori români din anii '80 și '90* (vol. I, A-F, Editura Paralela 45, 2000; vol. II, G-O, Editura Paralela 45, 2001, vol. III, P-Z, Editura Paralela 45, 2001).

## Priser
* Debutantprisen, Romanias forfatterforening, 1983
* Litteraturkritikerprisen «G. Călinescu», 1986

## Referanser


## Litteratur
* Aurel Sasu, *Dicționarul biografic al literaturii române, Vol. A-L*, s. 843-844, Ed. Paralela 45, Pitești, 2006
Einar Örn Jónsson

**Einar Örn Jónsson** (født 28. desember 1976) er en islandsk håndballspiller.

Jónsson har spilt kamper for det islandske landslaget, og deltok også for Island i OL i 2004.

## Referanser


## Eksterne lenker
*
War Child (album)

***War Child*** er det syvende studioalbum av Jethro Tull, utgitt i oktober 1974.

## Bakgrunn og innspilling
War Child var opprinnelig planlagt som en film, som senere ble skrinlagt. Den var planlagt som en surrealistisk, satirisk film skrevet av Ian Anderson. Handlingen skulle følge en ung jente som dør i en ulykke og havner i en merkelig mellomverden der engler, demoner, byråkrater og kulturpersonligheter kjemper om sjelen hennes. Albumet *War Child* ble resultatet av dette mislykkede filmprosjektet.

Bandet begynte å spille inn sanger til albumet i desember 1973, de startet med «Ladies» og avsluttet med «Tomorrow was Today» i slutten av februar 1974. Hele albumet ble spilt inn i Morgan Studios i London, bortsett fra to spor som var spilt inn på Château d'Hérouville i Frankrike tidligere. Studioutstyret fungerte, lyden i studioet var veldig brukbar, og atmosfæren i bandet var veldig rolig og produktiv. Mye mer avslappet stemning sammenlignet med det forrige albumet. De to sporene som var spilt inn tidligere var «Only Solitaire» og  «Skating Away on the Thin Ice of the New Day». «Skating Away» ble til overs etter innspillingene sommeren 1972 til det som skulle bli oppfølgeren til *[[Thick as a Brick]]* (1972). «Bungle in the Jungle» har også noen elementer med materiale spilt inn i september 1972 og «Two Fingers» er en omarrangering av «Lick Your Fingers Clean», et spor fra innspillingssesjonene til *[[Aqualung (album)|Aqualung]]* (1971) som ikke var inkludert på albumets originale utgivelse.

Albumet har tydelig innslag av Dee Palmers strykerarrangementer gjennom et variert musikalsk uttrykk, og bandmedlemmene spiller, på samme måte som på de to foregående albumene, mange forskjellige instrumenter. Musikken er lettere og mer finurlig enn det mørke *[[A Passion Play]]* (1973), med hint av komedie i tekstene og musikkens struktur, selv om tekstene fortsatt slipper løs skarp kritikk av det etablerte samfunnet, som i låtene «Queen and Country» og «Bungle in the Jungle», og religion som i «Two Fingers» og kritikere som i «Only Solitaire».

Albumet ble nummer 2 på Billboard 200 i USA, 14 på UK Albums Chart og nummer 8 på VG-lista.

## Sporliste
Alle sanger er skrevet av Ian Anderson

;Side én
#«War Child» - 4:35
#«Queen and Country» - 3:00
#«Ladies» - 3:17
#«Back-Door Angels» - 5:30
#«Sealion» - 3:37

;Side to

# «Skating Away on the Thin Ice of the New Day» - 4:09
# «Bungle in the Jungle» - 3:35
# «Only Solitaire» - 1:38
# «The Third Hoorah» - 4:49
# «Two Fingers» - 5:11

## Personell
;Jethro Tull
* Ian Anderson - sang, akustisk gitar, fløyte
* Martin Barre - elektrisk gitar, spansk gitar
* John Evan - piano, orgel, synthesizer, trekkspill
* Jeffrey Hammond-Hammond - bass, kontrabass
* Barriemore Barlow - trommer, klokkespill, marimba

## Referanser
Helje Solberg

**Helje Solberg** (født 7. mars 1967 i Elverum) er en norsk journalist og redaktør. Hun er nyhetsdirektør i NRK og var før dette ansatt i *[[VG]]* fra 1994. Fra 2014 var hun redaksjonssjef for VGTV og ansvarlig for *VG*s satsing på levende bilder. Før dette var hun i flere år nyhetsredaktør i avisen.

Hun tok cand.mag. ved Universitetet i Oslo med fagene statsvitenskap, russisk og sosialantropologi i 1993. Hun jobbet i Østlandssendingen fra 1984 til 1988, var sommervikar i *[[Sør-Varanger Avis]]* 1989–1991 og *[[Nationen]]* fra 1992 til 1994. Hun ble journalist i *VG* i 1994 og senere redaktør i politisk avdeling.

I 1995 vant hun SKUP-prisen for avdekking av medlemsjuks i politiske ungdomsorganisasjoner, den såkalte «AUF-skandalen». Fire personer ble dømt til fengselsstraff på opptil syv måneder for å ha jukset med medlemslistene for å få større partistøtte. I 1996 fikk hun sammen med redaksjonen i *VG* Den store journalistprisen.

I 1996 gav hun ut boka *Karen: en historie om Alzheimer* om sykdomsforløpet til legen Karen Sofie Mørstad.

I oktober 2018 begynte hun som nyhetsdirektør i NRK.

## Referanser


## Eksterne lenker
*
Róbert Sighvatsson

**Róbert Þór Sighvatsson** (født 13. november 1972) er en islandsk tidligere håndballspiller.

Sighvatsson står notert med 160 kamper og 243 mål for det islandske landslaget, og deltok også for Island i OL i 2004. Har han spilt for den tyske klubben HSG Wetzlar.

## Referanser


## Eksterne lenker
*
Jaliesky García

**Jaliesky García Padron** (født 28. januar 1975 i Cuba) er en islandsk håndballspiller, med kubansk opprinnelse.

García står notert med 46 kamper og 149 mål for det islandske landslaget. García deltok også for Island i OL i 2004.

## Referanser


## Eksterne lenker
*
Hyde Park on Hudson

***Hyde Park on Hudson*** er en britisk biografisk dramakomedie fra 2012 med regi av Roger Michell.

Filmens hovedroller innehas av Bill Murray og Laura Linney som h.h.v. Franklin D. Roosevelt og Margaret Suckley. Filmens historie er basert på Margaret Suckleys private notater og dagbøker som ble funnet etter hennes død. Dagbøkene handlet om hennes forhold med president Roosevelt, og intime detaljer om ham.

## Handling
Kong Georg VI reiste i juni 1939 sammen med sin kone Elizabeth Bowes-Lyon til USA som konge og dronning av Canada. De bodde i president Franklin D. Roosevelts ene bolig i Hyde Park (New York). Samtidig utviklet presidenten et nært forhold til sin syvmenning og mulige elskerinne Margaret Suckley. Roosevelt hadde håpet at han kunne benytte besøket til å vise den amerikanske støtten til Storbritannia under Andre verdenskrig som brøt ut kun måneder etter.

## Rolleliste
* Bill Murray som Franklin D. Roosevelt
* Laura Linney som Margaret Suckley
* Samuel West som Kong Georg VI
* Olivia Colman som Queen Elizabeth
* Elizabeth Marvel som Marguerite LeHand
* Olivia Williams som Eleanor Roosevelt
* Elizabeth Wilson som Sara Delano
* Martin McDougall som Thomas Gardiner Corcoran
* Andrew Havill som James Cameron

## Premiere og mottakelse
*Hyde Park on Hudson* hadde amerikansk/canadisk permiere den 31. august 2012. Europa og øvrige land vil ha premiere i februar 2013.

Bill Murray ble nominert til Golden Globe 2013 som beste skuespiller i musikal eller komedie for sin hovedrolle i filmen.

## Se også
* Top Cottage - (Roosevelts andre retreatsenter ved Hyde Park on Hudson)
* Warm Springs (film)
* *[[Kongens tale]]*

## Referanser


## Eksterne lenker
* 
* Autentisk foto av Rooseveldt møter George VI
Ben Redic Fy Fazan

**Ben Redic Fy Fazan** er en oppdiktet sjeik fra animasjonsfilmen *[[Flåklypa Grand Prix]]*, regissert av Ivo Caprino og med premiere i 1975. Karakteren er skapt av forfatteren og tegneren Kjell Aukrust. Fy Fazan er en ekte sjeik fra ørkenlandet som er på ferie i Flåklypa. Han bor sammen med sin personlige sjåfør og livvakt Emanuel Desperados, en krysning mellom sjimpanse og gorilla. I det lukseriøse teltet finnes det også et vakkert lite feminint innslag kalt Soline. Lakengubben er PR-sulten, stinn av penger og driver eget oljeselskap, Aladdin Oil. Han er spilt av Rolf Just Nilsen.

## Sitater fra ''Flåklypa Grand Prix''
**Schvinge schveiva!*
:Til Emanuel Desperados for å få ham til å starte Fy Fazans bil. Bilen startes ved at man svinger den i gang med en startsveiv foran.

**Tråbbel med den Rolls-Royce? Den jo vere garantert!*
:Da Desperados ikke får start på doningen.

**Jai mange penga, do raka blak.*
:For å overbevise Reodor Felgen om å la ham sponse han foran løpet.

**Kjøra, kjøra, farli' norsk hengebro, kjøra tempo, kjøra tempo kjøra!*
:Til Emanuel Desperados på vei opp Flåklypatoppen.

**Aiaiai, sokksee for min spanske åpning!*
:Til Desperados under et sjakkparti.

** Jai ikke gidde tid til å spille mere sjakk med den dumme ape!
:Emanuel Desperados setter sjeiken matt.

** Do kasta ot fra min telt?! IDIÅTT! Do ditt soppehoe!
:Sjeiken kjefter på Emanuel Desperados for å ha kastet ut Solan.

## Referanser
Will Hughes

**William James Hughes** (født 1995) er en engelsk fotballspiller som spiller for Crystal Palace FC.

## Meritter
* Football League Young Player of the Month – November 2012
* Derby County Scholar of the Year – 2012

## Referanser


## Eksterne lenker
*
Erik Lamela

**Erik Manuel Lamela Cordero** (født 1992) er en argentinsk fotballspiller som spiller for den greske klubben AEK Athen.

Han har tidligere spilt for den argentinske klubben , den italiensk klubben  og engelske .

## Landslaget
Lamela debuterte for det argentinske landslaget i en vennskapskamp mot  den 25. mai 2011.

## Referanser


## Eksterne lenker
* 
* Erik Lamela på Argentina Football World
*  Erik Lamela  på Goal.com
Refugee Norge

**Refugee Norge** ble opprettet på et stiftelsesmøte 1. mai 2004 i Trondheim og hadde som hovedaktiviteter er å tilby leirkonseptet «Camp Refugee» og rollespillet «Refugee».

Organisasjonen henvendte seg primært til ungdom mellom 13 år og 20 år, og tilbød også forskjellige foredrag i forhold til flyktningproblematikk og rollespill som læringsprosess. Organisasjonen var Norges største tilbyder av levende rollespill etter «learning by doing»-konseptet. Hvert år deltok mellom 4- norske ungdommer på Camp Refugee. Organisasjonen tilbød sine aktiviteter på Trandum leir utenfor Gardermoen i Ullensaker kommune og eksternt i hele landet.

I løpet av sesongen 2016 fikk Refugee Norge stor medieomtale i både nasjonal og internasjonal media.

I januar 2017 kom nyheten om at Refugee Norge ville legge ned driften etter endt sesong.

## Eksterne lenker
*
1841 i Danmark

__NOTOC__

Begivenheter i året **[[1841]] i [[Danmark]]**.

## Statsledere
* Monark &ndash; Christian VIII
* Geheimestatsminister &ndash; Otto Joachim Moltke

## Hendelser
*10. juni &ndash; Kronprins Frederik gifter seg med  Mariane av Mecklenburg-Strelitz
*19. september &ndash; Dronning Caroline Amalie stifter Københavns første asylskole

## Kunst og kultur
*31. august &ndash; Christian VIII innstifter Medaljen Ingenio et arti
* «Kvinde foran et spejl» av C.W. Eckersberg
* «Forum, Pompeii med Vesuv i bakgrunnen» maleri av Christen Købke
*Søren Kierkegaards universitetsavhandling  *[[Om Begrebet Ironi med stadigt Hensyn til Socrates]]*.

Fil:Christen Købke - The Forum, Pompeii, with Vesuvius in the Distance.jpg|«Forum, Pompeii med Vesuv i bakgrunnen», maleri av Christen Købke
Fil:C_W_Eckersberg_1841_-_Kvinde_foran_et_spejl.jpg|«Kvinde foran et spejl» av C.W. Eckersberg
Fil:irony_thesis.png|Forsiden på Søren Kierkegaards universitetsavhandling *[[Om Begrebet Ironi med stadigt Hensyn til Socrates]]*.

### Priser
*De neuhausenske priser – maleren Emil Andersen for «Fremstillingen i Templet»
*Thorvaldsenmedaljen – maleren Wilhelm Marstrand for «Scene af oktoberfesten i Rom»
## Fødsler
* 4. februar &ndash; Edvard Petersen, sjanger- og landskapsmaler (d.)
* 25. februar &ndash; Harald Brix, politiker og redaktør (d.)
* 19. april &ndash; P.C. Bønecke, arkitekt, professor og statsbyggmester i København (d.)
* 22. mai &ndash; Viggo Hørup, jurist, politiker og redaktør (d.)
* 27. oktober &ndash; Johan Friderich Bergsøe, blomstermaler (d.)
* 7. desember &ndash; Lorentz Høyer Buchwaldt, jurist  (d.)

## Dødsfall
*20. januar &ndash; Jørgen Jørgensen, eventyrer (f. )
*30. april &ndash; Peter Andreas Heiberg, forfatter og filolog (f. )
*16. juni &ndash; Jacob Hornemann Bredsdorff, naturhistoriker, språkkyndig og polyhistor (f. )
*27. november &ndash; C.D. Fritzsch, maler (f. )

## Referanser
Småsparer

Definisjonen på **småsparer** er som oftest de som står oppført med personnummer i Verdipapirsentralen (VPS) og dermed investerer ut fra egen privatøkonomi.

Gjennomsnittlig sparebeløp for en nordmann i 2011 var 686 kroner i måneden.

## Finansmarkedets utvikling

Folk har til alle tider spart seg opp små summer, men det var kanskje først og fremst den økende bruken av teknologi i bankvesenet i etterkrigstiden som virkelig gjorde det enklere å være småsparer. At finansmarkedet ble deregulert i en rekke land i Europa som følge av at globale bankvesen og kapitaltjenester økte gjennom 1980-tallet hadde også stor innvirkning. Endringer i måtene bankene opererte og benyttet kapital førte til en trend hvor småsparebanker begynte å kjøpe opp og overta investeringsbanker og aksjehandelere for å opprette universalbanker som tilbød en bred rekke av banktjenester. USA fulgte også utviklingen og fikk et mer universelt bankvesen. Universale banker er frie til å være engasjerte i alle former for finansielle tjenester, gjøre investeringer i klientselskaper, og fungere så mye som mulig som en «supermarkedbank» for både småsparing og engroshandel i finansielle tjenester.

## Småsparing i nyere tid

Flere firmaer er stiftet takket være at mange småsparere i et miljø har gått sammen. I Norge ble blant annet firmaet i dag kjent som Stavangerflint konstituert i 1946 med en aksjekapital på 2 millioner kroner fordelt på over 800 aksjonærer, hvorav de fleste var småsparere i lokalmiljøet.

Viktigheten av småsparing har blitt aktualisert gjennom at mange nordmenn havner i "luksusfellen", et begrep som brukes om folk som har overforbruk av lånte penger. Begrepet er popularisert gjennom TV3s program Luksusfellen, som tar for seg nordmenn i pengeknipe som får råd fra økonomieksperter.

## Referanser


## Litteratur
* Penger i aksjer Aksjesparerens ABC – en veiledning for småspareren og de store investors. 1984 (Stein B. Hauglid og Kåre Valebrokk)
* Berglyd, Jostein: *Alt har sin tid. Trygve Brekke ser tilbake*. Privattrykk 1993.
Jebtsundamba khutuktu

**Khalkha Jebtsundamba Khutuktu** (mongolsk: Жавзандамба хутагт, [Javzandamba Khutagt]) er en tittel innenfor tibetansk buddhisme, hvor det er den tredje øverste rangen etter Dalai Lama og Panchen Lama. Jebtsundamba Khutuktuen er den spirituelle lederen for Gelug-sekten i tibetansk buddhisme i Mongolia og er derfor også den øverst rangerte lamaen i Mongolia. Oversatt betyr tittelen «Hellige ærverdige herre«.
Sirius B (andre betydninger)

**Sirius B** er en del av dobbeltstjernesystemet Sirius, men kan også vise til:

*''Sirius B'' (album), et album av Therion fra 2004
*Sirius.B (band), en musikkgruppe fra Asheville i North Carolina

## Se også
*Sirius (andre betydninger)
Rörliga polisen

**Rörliga polisen** (svensk) eller **Liikkuva poliisi** (finsk) er en riksdekkende avdeling i Finlands politi som er spesialisert på trafikkovervåkning og håndterer de sikkerhetsoppgaver som hører til politiet.

Rörliga polisen fremmer trafikksikkerheten gjennom å overvåke trafikken spesielt på hovedveiene og gjennom å håndtere overvåkningsforpliktelser som pålegges av Den europeiske union. Avdelingen tar hånd om nødsituasjoner og gir på annen måte støtte til det lokale politiet ved opprettholdelse av orden og bekjempelse av lovbrudd. For å bedre sikkerheten i terreng- og sjøtrafikken overvåker avdelingen også snøscooter- og båttrafikken. I tillegg har Rörliga polisen ansvar for politivirksomheten ved Helsingfors-Vanda lufthavn. Til slutt har avdelingen ansvar for en del oppgaver knyttet til sikkerheten rundt Finlands president.

Trafikkovervåkningen kan deles opp på følgende måte:

*hastighetsovervåkning
*overvåkning av ferdsel
*edruhetetskontroller
*overvåkning av tung trafikk
*øvrig trafikkovervåkning

## Se også
* Den finske grensevakten
Detektiva centralpolisen

**Detektiva centralpolisen** (svensk) eller **Etsivä keskuspoliisi** (finsk) var en politiavdeling i Finland, opprettet under den finske borgerkrigen i 1918.

Avdelingen ble opprettet av de hvite og stabiliserte seg siden som en statlig politiorganisasjon med ansvar for å opprettholde fred og orden i samfunnet. Avdelingen anså det som sin fremste oppgave å overvåke sosialistiske subversive elementer og medvirket utallige ganger til at organisasjoner på venstresiden ble oppløst.

De høyreekstreme kretsene ble også overvåket, men inngrep mot dem var ikke like rigorøse. Da et antall promemoria i 1936 kom til offentlighetens kjennskap om at en stor del av landets kulturpersonligheter var stemplet som kommunister, så Riksdagen seg nødt til å innføre tilsyn med avdelingen. Det samme året ble Detektiva centralpolisen omdannet til Statspolisen.
Eritreas U23-herrelandslag i fotball

**Eritreas U23-herrelandslandslag i fotball** er det nasjonale under-23-landslaget i fotball til Eritrea.

## Referanser


## Eksterne lenker
*  Confédération Africaine de Football. Eritrean National Football Federation
Folk ved fjorden

***Folk ved fjorden*** er en norsk dokumentarfilm produsert av Øyvind Sandberg og Jorunn Botne for Øy-Film. Filmen hadde kinopremiere i Norge 28. oktober 2011. Folk ved fjorden portretterer gårdbrukerene Ole Hjelmås og Magnhild Dyrdal. Dyrdal lever sammen med moren Maria på over 90 år. Øyvind Sandberg vant Amandaprisen 2012 for beste dokumentarfilm. Filmens geografiske utgangspunkt er Austfjorden og Osterfjorden i Nordhordland.

## Referanser


## Eksterne lenker
*
Heliakisk oppgang

**Heliakisk oppgang** (latinisert form av gresk *heliakos*, «av solen», fra helios, «solen») henviser til et celest objekt (stjerne, planet eller månen) som inntreffer årlig når den blir første gang synlig over horisonten i øst i et kort øyeblikk før soloppgangen, det vil si første gang man ser himmellegemet om morgenen. Det skjer etter en periode hvor det ikke har vært synlig. Himmellegemet har *heliakisk nedgang* siste gang man ser det om kvelden. Historisk er den aller viktigste av en slik oppgang ved stjernen Sirius, som var et viktig trekk i oldtidens egyptiske kalender og astronomiske utvikling.

## Referanser


## Eksterne lenker
* «Heliacal», *Encyclopædia Britannica* 1911
Sopdet

**Sopdet** var i egyptisk mytologi guddommeliggjøringen av *Sothis*, en stjerne som ble betraktet av oldtidens egyptere for å være Sirius. Navnet *Sopdet* betyr *(hun som er) skarp* i det egyptiske språk, og det viser til Sirius' lysstyrke og det at den er den lyseste stjernen på nattehimmelen. I kunsten er hun avbildet som en kvinne med en femkantet stjerne på hodet.

## Referanser
Centre de données astronomiques de Strasbourg

**Centre de données astronomiques de Strasbourg** (**CDS**; *[[Strasbourg]]s Astronomiske Datasenter*) er en datahub som samler og fordeler astronomisk informasjon. Det ble etablert i 1972 under navnet *Centre de Données Stellaires*. Nettjenesten som driftes av CDS inkluderer:
* SIMBAD, en database med astronomiske objekter.
* VizieR, en astronomisk katalogtjeneste.
* Aladin, et interaktivt himmelatlas.

## Referanser
Egyptisk kalender

Den **egyptiske kalenderen** hadde et år som var 365&nbsp;dager langt og hadde tolv måneder som hver var 30&nbsp;dager. Fem ekstradager ble lagt til på slutten av året. Månedene var inndelt i tre «uker» som hver var på ti dager.

Kalenderen baserte seg på den dagen da Sirius steg over horisonten, og som omtrent sammenfalt med oversvømmingen av Nilen. På grunn av mangelen på skuddår ble kalenderen forskjøvet i forhold til det virkelige året, slik at etter &nbsp;år hadde forskyvningen gått en hel runde – kjent som Sothis-perioden etter det egyptiske navnet på Sirius.

Kalenderen ble brukt fra 2400 f.Kr. og kanskje også tidligere. På grunn av Sothis-data fra senere dokumenter virker det sannsynlig at kalenderen ble tatt i bruk i 2773 f.Kr. Etter 305 f.Kr. begynte man å dele historien inn i dynastier.

Den egyptiske kalenderen fortsatte å leve i form av den alexandriske kalenderen, hvor man la til et skuddår, og kom til å påvirke ikke bare den julianske kalenderen, men senere også den franske revolusjonskalenderen.

## Referanser


## Eksterne lenker
* Datoer
* Calendrica inkludert Egypts sivile kalender samt koptiske, etiopiske og franske kalendre.
* CIVIL4.0 ett DOS-program som regner om egyptiske datoer til julianske og gregorianske, før og etter Kristus.
* Detaljert informasjon om den egyptiske kalenderen, inkludert månefaser
Duat

**Duat** (også *Tuat* og *Tuaut* eller *Akert*, *Amenthes*, *Amenti* eller *Neter-khertet*) er i egyptisk mytologi underverdenen. Duat er et stort område under jorden, forbundet med *[[Nun]]*, vannet i den opprinnelige avgrunnen. Området er riket til guden Osiris og residensen til andre guder og overnaturlige vesener. Det er også regionen som solguden Ra ferdes gjennom fra vest til øst om natten, og hvor han kjempet mot Apep. Det var også stedet hvor personers sjeler dro etter fullbyrdet dødsdommer, selv om det ikke var ensbetydende med etterlivet.

## Referanser


## Litteratur
* Faulkner,R (oversetter): *The Egyptian Book of the Dead: The Book of Going Forth by Day*. Chronicle Books, 2000
* Pinch, G: *Magic in Ancient Egypt*. British Museum Press, 1994
* Taylor, John (redaktør): *Ancient Egyptian Book of the Dead*. British Museum Press, 2010.

## Eksterne lenker
* 
* Egypt Legends - Apophis in the Duat
Shilpa Shetty

**Shilpa Shetty** (født 8. juni 1975 i Mangalore i Karnataka i India) er en indisk filmskuespiller og modell. Hun har siden debuten i 1993 spilt i omkring 40 Bollywood-filmer.

## Eksterne lenker
*
Dudley Simpson

**Dudley Simpson** (født 4. oktober 1922 i Melbourne i Victoria, død 4. november 2017) var en australsk fjernsynskomponist som er best kjent for sitt arbeid på *[[Doctor Who]]*.

Dudley Simpson skrev musikken til BBC-versjonen av *[[Oliver Twist]]* fra 1985.

## Referanser


## Eksterne lenker
* 
*
Christelijke Volkspartij (Nederland)

**Christelijke Volkspartij** (oversatt: *Kristlig Folkparti*) var et nederlandsk politisk parti, grunnlagt i 1920 av avhoppere fra Bond van Christen-Socialisten.

Frederik van Puffelen stod øverst på partiets valgliste.

I 1926 gikk partiet inn i Christelijk-Democratische Unie.

## Referanser
William Huggins

**William Huggins** (1824–1910) var en britisk fysiker og astronom. Han studerte kjemi, fysikk og astronomi, og i 1856 satte han opp et eget observatorium ved Upper Tulse Hill i London, hvor han i begynnelsen gjorde observasjoner av dobbeltstjerner og planeter.

## Priser og utmerkelser
* 1898 – Copleymedaljen

## Referanser


## Kilder
Verdenscupen i hurtigløp på skøyter 2012/13 – Verdenscup 7

**Syvende runde av [[verdenscupen i hurtigløp på skøyter 2012/13]]** ble avholdt i Max Aicher Arena i Inzell, Tyskland 9.–10. februar 2013. 

## Sammendrag A-gruppa
### Herrer

### Damer

## Funksjonærer
* Overdommere var Knut Arthur Olsen, Norge for kvinner og Helmut Ripper, Tyskland for menn.
* Startere var Harrie Janssen, Nederland og Stefan Herrmann Tyskland for kvinner og Trond Ratdal, Norge og Franco Ceschi, Italia for menn.

## Referanser




## Eksterne lenker
* Menyside  fra **N-S-F.no**.
*  
*  Resultatmenyside på ISU - det internasjonale skøyteforbundets sider.
* 
* 
*  Resultatmenyside for WC i Inzell 9.–10. februar 2013 på **SpeedSkatingResults.com**.
*  Resultater på **SpeedSkatingStats.com**.
*  Resultater for Gruppe A – Damer og Gruppe A – Herrer på **The-Sports.org** og her for Gruppe B – Damer og Gruppe B – Herrer.
*  Resultatmenyside for WC i Inzell 9.–10. februar 2013 på **www.EffeSport.nl**.
*  Offisiell invitasjon til verdenscupstevnet i Inzell 9.–10. februar 2013.
*  Essent ISU World Cup Speed Skating 9 - 10 Feb Inzell (GER) Stevnerapport etter stevneslutt på ISUs egne sider.
* Reisebrev fra Inzell  fra den norske troppen dagen før stevnestart.
Previn

**Previn** er et etternavn som kan vise til:

* Charles Previn (1888–1973) – en amerikansk filmkomponist, musikalsk leder og dirigent
* Dory Previn (1925–2012) – en amerikansk forfatter og sanger
* André Previn (født 1929) – en tysk-amerikanske pianist, komponist og bandleder
* Soon-Yi Previn (født 1970) – en sørkoreansk skuespiller
Onepiece

**Onepiece** er et norsk klesmerke som ble grunnlagt av Thomas Adams, Knut Gresvig og Henrik Børke Nørstrud i 2007. Selskapet har brakt sin merkevare til utlandet de senere år.

## Butikker
Onepiece har egne konseptbutikker i Beverly Hills, London, Berlin , Stockholm, Oslo, Smögen, Moskva, Sotchi, New York og Sydney. OnePiece selges også i om lag 1000 butikker rundt om i verden, som for eksempel Harrods and Selfridges

## Samarbeid
*Sammen med det engelske boybandet One Direction, har det blitt laget en egen 1D OnePiece.
*OnePiece har lisensavtale med det finske mobilspillselskapet Rovio som har laget Angry Birds-spillet. OnePiece har rettighetene til å lage OnePiece med Angry Birds-motiv.

## Se også
*Tekstilindustri

## Referanser


## Eksterne lenker
* 
*
Mauro Piacenza

**Mauro Piacenza** (født 1944) er en italiensk kardinal i Den katolske kirke. Han var i årene 2010 til 2013 prefekt for Kongregasjonen for kleresiet. Han ble deretter utnevnt til storpønitentiar.
## Liv og virke
### Bakgrunn
Piacenza ble ordinert til prest i 1969. Han avla i 1976 doktorgrad i kanonisk rett.

Etter å ha undervist i teologi og kirkerett, og arbeidet i erkebispedømmet i Genova, ble han i 1990 tilknyttet Kongregasjonen for kleresiet. 
### Biskop
Han ble biskop i 2003 og erkebiskop i 2007. Piacenza ble i 2010 prefekt Kongregasjonen for kleresiet.
### Kardinal
Piacenza ble i 2010 utnevnt til kardinal av pave Benedikt XVI.
## Episkopalgenealogi
Hans episkopalgenealogi er:

* Kardinal Scipione Rebiba  (1504-1577) 
* Kardinal Giulio Antonio Santorio  (1532-1602) *bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale  (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Erkebiskop Enrico Enríquez (1701-1756) *1743
* Erkebiskop Manuel Quintano Bonifaz (1698-1774) *1749
* Kardinal Buenaventura Córdoba Espinosa de la Cerda (1724-1777) *1761
* Kardinal Giuseppe Maria Doria Pamphilj (1751-1816) *1785
* Pave Pius VIII (1761-1830) *1816
* Pave Pius IX (1792-1878) *1827
* Kardinal Gustav Adolf von Hohenlohe-Schillingsfürst (1823-1896) *1857
* Erkebiskop Salvatore Magnasco (1806-1892) *1868
* Kardinal Gaetano Alimonda (1818-1891) *1877
* Kardinal Agostino Richelmy (1850-1923) *1886
* Biskop Giuseppe Castelli (1871-1943) *1911
* Biskop Gaudenzio Binaschi (1883-1968) *1930
* Erkebiskop Albino Mensa (1916-1998) *1960
* Kardinal Tarcisio Bertone (1934-) *1991
* Kardinal *Mauro Piacenza* (1944-) *2003

## Referanser

## Eksterne lenker
* Biografi, katolsk.no
* Biografi på The Cardinals of the Holy Roman Church
Verdenscupen i hurtigløp på skøyter 2010/11 – Verdenscup 7

**Syvende runde av [[verdenscupen i hurtigløp på skøyter 2010/11]]** ble avholdt i Utah Olympic Oval i Utah, USA 18.–19. februar 2011. 

## Sammendrag A-gruppa
### Herrer

### Damer

### Demonstrasjonskonkurranse utenfor verdenscupen

## Resultater 18. februar, 1. dag
### 1 500 m herrer

### 5 000 m damer

## Resultater 19. februar, 2. dag
### 10 000 m herrer

### 1 500 m damer

## Funksjonærer
* Overdommere var , USA (herrer) og , Canada (damer).
* Startere var , USA og , Canada for herrene og , Canada og , USA for damene.

## Referanser




## Eksterne lenker
*  Resultatmenyside på ISU - det internasjonale skøyteforbundets sider.
* 
* 
*  Resultatmenyside for WC i Salt Lake City 18.–19. februar 2011 på **SpeedSkatingResults.com**
*  Resultater på **SpeedSkatingStats.com**
*  Resultater for Gruppe A – Damer og Gruppe A – Herrer på **The-Sports.org** og her for Gruppe B – Damer og Gruppe B – Herrer
*  Resultatmenyside for WC i Salt Lake City 18.–19. februar 2011 på **www.EffeSport.nl**
*  Offisiell invitasjon til verdenscupstevnet i Salt Lake City 18.–19. februar 2011
Skyddspolisen

**Suojelupoliisi** (**Supo**, finsk) eller **Skyddspolisen** (**Skypo**, svensk) er sikkerhetstjenesten i Finland.

Supo er en operativ sikkerhetsmyndighet med terrorbekjempelse, kontraspionasje og sikkerhetsarbeid som kjernevirksomhetsområder. Tjenesten har 220 ansatte fordelt på gradsbenevnelsene *sjef*/*politiråd*, *stedfortredende sjef*, *avdelingssjef*, *overinspektør*, *inspektør*, *overdetektiv* og *detektiv*. Personalet er organisert i den operative, den preventive og den strategiske linjen samt staben.

Supo har hovedkvarter i Helsingfors, men virksomhet i hele landet.

## Referanser


## Eksterne lenker
*
Nödcentralsverket

**Nödcentralsverket** (finsk: *Hätäkeskuslaitos*) er en finlandsk statlig etat som ble opprettet i 2001. Etaten driver nødsentraler med ansvar for å formidle umiddelbar hjelp i nødsituasjoner gjennom nødnummeret 112.

Etaten er underlagt Innenriksministeriet, som styrer virksomheten i samarbeid med Helse- og sosialministeriet. Hovedkontoret ligger i Björneborg. Etaten er organisert i tre avdelinger:

*Avdeling for styring og planlegging
*Avdeling for nødsentraltjenester med nødsentraler i:
**Björneborg
**Kervo
**Kuopio
**Uleåborg
**Vasa
**Åbo
*Avdeling for tekniske tjenester

Åland har en egen nødsentral.

## Eksterne lenker
*
Celestia

**Celestia** er et dataprogram utviklet med fri og åpen kildekode til bruk for visualisering av himmellegemer. Programmet er tilgjengelig for Windows, Mac OS X og GNU/Linux. Programmet er utviklet av Chris Laurel og lisensiert under GNU GPL.

## Referanser


## Eksterne lenker
* 
*  Tillegg 
*  Celestia-side hos NASA
*  Tilfelle hvor ESA har brukt Celestia
Tind

:*For fiskeværet i Lofoten, se [[Tind (fiskevær)]]*
En **tind** er en del av et redskap eller en spiss fjelltopp. Ordet tind kommer fra norrønt *tindr*.

Antall tinder på et redskap varierer fra to til mange. 

## Bilder av tinder

Fil:A aesthetic comb.JPG|Kam
Fil:Assorted forks.jpg|Gafler
Fil:Cepillo de cardar antiguo.jpg|Karde
Fil:Bäckljuster.jpg|Lystregaffel
Fil:Wooden rake.jpg|Rive
Fil:Old farmer woman.JPG|Høygaffel
Fil:Kartulihark.JPG|Potetgreip
Fil:Kverneland harrow.jpg|Harv med s-tinder
Fil:Skagastølstindane 1986.jpg|Skagastølstindane
Fil:Hurrungane, 1990.jpg|Store Ringstind (t.h.) og Store Austanbottstind i Hurrungane


## Referanser


## Eksterne lenker

*
Michael Reiziger

**Michael John Reiziger** (født 3. mai 1973 i Amsterdam) er en nederlandsk fotballtrener og tidligere fotballspiller som er midlertidig hovedtrener for den nederlandske klubben Ajax Amsterdam.

Reiziger spilte hovedsakelig som høyreback for Ajax og FC Barcelona.

Reiziger var en ung og lovende spiller for Ajax og debuterte som 17-åring, men ble lånt ut i perioder i begynnelsen av karrieren til Volendam (da han var 19) og Groningen (året etter). I Gronigen spilte han delvis på midtbanen, og scoret seks mål i en sesong, det klart beste han har gjort i en sesong, og mer enn han scoret i alle de andre lagene tilsammen. Reiziger spilte deretter fast for Ajax, og vant Mesterligaen 1994/1995 med laget. Han dro deretter videre til AC Milan, men hadde en skadepreget sesong. Han ble bare der i ett år før han dro til FC Barcelona. Der ble Reiziger i syv år. I de to første sesongene var han med på å vinne serien for det katalanske laget, deretter ble det en andreplass, før det ble to fjerdeplasser, en sjetteplass og i avskjedssesongen hans en andreplass igjen. Han hadde landsmannen Louis van Gaal som trener, men Reiziger var aldri klart førstevalg.

I 2004 dro Reiziger til Middlesbrough FC som bosmanspiller. Han scoret mot Aston Villa FC, men hadde igjen en skadepreget sesong, og dro tilbake til Nederland og PSV Eindhoven. Han la opp som spiller i 2007 og flyttet til Barcelona.

## Internasjonalt
Reiziger debuterte på det nederlandske landslaget den 12. oktober 1994 mot . Reiziger var med på landslaget i EM i 1996, VM i 1998, EM i 2000 og EM i 2004. Han trakk seg fra internasjonalt spill etter EM i 2004, men hadde døren på gløtt da han kom tilbake til PSV Eindhoven.

Reiziger var i begynnelsen av karrieren med i en gruppe på landslaget kalt «Kabel», som også besto av Clarence Seedorf, Edgar Davids og Patrick Kluivert. Davids og Seedorf var de mest toneangivende i denne gruppen, mens Reiziger var mindre aktiv.

## Meritter
;Ajax
* Eredivisie (2): 1994/1995, 1995/1996
* KNVB Cup (1):  1992/1993
* Johan Cruijff Schaal (1): 1994, 1995
* Mesterligaen (1): 1994/1995
* UEFA Super Cup (1): 1995
* UEFA-cupen (1): 1991/1992
* Interkontinental-cupen (1): 1995

;Barcelona
* UEFA Super Cup (1): 1997
* Primera división (2): 1997/1998, 1998/1999
* Copa del Rey (1): 1997/1998

;PSV
* Eredivisie (2): 2005/2006, 2006/2007

## Referanser


* Where are they now? World Cup Blog
* ]http://www.cruyffinstitute.org/blog/michael-reiziger-communicate-like-pep-guardiola/  Michael Reiziger: “Communicate like Pep Guardiola”] - Cruyff Institure

## Eksterne lenker
* 
*  Michael Reiziger – Nederlands fotballforbund
*  Michael Reiziger – OnsOranje U21
Alvan Graham Clark

**Alvan Graham Clark** (født 10. juli 1832 i Fall River i Massachusetts, død 9. juni 1897) var en amerikansk optiker og astronom. Han var sønn av optikeren Alvan Clark.

Alvan Graham Clark fortsatte farens virksomhet og leverte blant annet objektiver til Yerkes-observatoriet, som da var det største i sitt slag med sin diameter på 102&nbsp;cm. Mens han testet ut et nytt objektiv på Sirius i 1862, oppdaget Clark en liten ledsager til Stjernen. Denne ledsageren var tidligere forutsagt av Friedrich Wilhelm Bessel i 1844, men hadde til da ikke kunnet bitt bekreftet.

## Referanser


## Kilder
* *[[Svensk uppslagsbok]]*, Lund 1931
Øyvind Sandberg

**Øyvind Sandberg** (født 24. april 1953 i Bergen, død 13. januar 2021 i Knarvik) var en norsk dokumentarist, journalist og filmregissør.

Sandberg vant blant annet Amandaprisen 2012 for filmen *[[Folk ved fjorden]]*. I 2002 vant han to priser under Tromsø Internasjonale Filmfestival for dokumentaren *Å seile sin egen sjø,* og i 2007 vant han og Øy-film Gullruten i kategorien «Beste TV-dokumentar» for *Kabal i hjerter*. I 2012 ble han kåret til «Bergens beste bergenser» av Bergens Tidende.

## Familie
Sandberg kom fra en familie med flere filmskapere. Faren Håkon Sandberg og onkelen Sverre Sandberg laget fra 1960-tallet og utover årlig filmer med tittelen *Streiftog i Bergen*, også sammen med Øyvind Sandberg. Han var også med i barne-TV-serien ''To hus tett i tett'', en dokumentarserie som ble regissert av hans foreldre Liv Sandberg og Haakon Sandberg; han opptrådte i serien som «*Onkel Øyvind på Øyna»*. Sammen med kona Jorunn Botne drev Sandberg filmselskapet Øy-Film. Også sønnen August Botne Sandberg ble filmskaper.

## Filmkarriere
Sandberg studerte film ved Høgskolen i Volda og litteratur ved Universitetet i Bergen, og jobbet en periode som journalist i Latin-Amerika. Han begynte å lage dokumentarfilmer på 1970-tallet, og debuterte med *En reise tiil ishavet* i 1978. Tema i filmene dreier seg ofte om livsstiler og yrker som ikke blir videreført og går mot slutten. Selv har han omtalt den felles tematikken i filmene sine som "Livsstil på hell", som også er tittelen på en av filmene hans. Mange av filmene er portretter der han løfter frem hverdagsmennesker, tankene deres, verdier og livsfilosofi.

## Filmografi

### Dokumentarfilmer
* 2011 *[[Folk ved fjorden]]*
*2010 *Stunden kommer kanskje aldri tilbake*
*2007 *Konsert for tre hester i to takter*
*2007 *Kabal i hjerter*
*2002 *Å seile sin egen sjø*
*199 *Elmer og Blomsterbåten*
*1995 *Laksefiskerne*
*1994 *Ålefiskerne*
*1989 *Livsstil på hell*
*1985 *Kom ut og lek, da vel*
*1978 *En reise til ishavet*

### Fiksjonsfilmer / barnefilmer
* 2004 *Bare en kvist* 
*2000 *Napp*
*1997 *Rått egg og sardinolje*
*1992 *Soria Moria*
*1990 *Ove Morgendrømmer*

## Referanser


## Eksterne lenker
* Øy-films hjemmesider  Besøkt 18. januar 2021
*
Dearborn Observatory

**Dearborn Observatory** er et astronomisk observatorium som ligger på Evanston Campus ved Northwestern University i Evanston og Chicago, Illinois. 

Observatoriet ble opprinnelig bygget i 1888. Sommeren 1939 måtte observatoriet imidlertid flyttes for å gjøre plass for det nye Technological Institute. 

## Referanser


## Eksterne lenker
*  Dearborn Observatory Records, Northwestern University Archives, Evanston, Illinois
*  «Circumstances of the day deliver Observatory» 
*  NU Astronomy and Astrophysics group 
*  History of the Observatory
Erik Lukashaugen

**Erik Lukashaugen** (født 1974) er en fulltids viseartist fra Elverum. 

Musikeren og komponisten er svært aktiv med rundt 100 konserter årlig og jevnlige utgivelser. Høsten 2025 rundet han sin konsert nr 1000 siden oppstarten som visesanger i 2011.   

På debutalbumet *[[Av en sliters memoarer]]*, som kom ut i 2013, hadde Lukashaugen tonesatt tekster skrevet av Hans Børli. Oppfølgeralbumet *Tel si ega tid* inneholdt tonesatte dikt av Vidar Sandbeck, Tore Hestbråten og Hans Ludvig Fredheim i tillegg til egne tekster. Albumet *Finnskogvegen* fra 2016 var et bestillingsverk til Litteraturfestivalen i Grue og inneholdt tonesatte «Solørdekt på dialekt» forfattet av Tore Hestbråten fra Grue Finnskog.   

Albumet *[[Vi eier skogene]]* fra 2018 var et bestillingsverk fra Hans Børli-selskapet i anledning Hans Børlis 100-årsmarkering. For albumet ble han nominert til Spellemannprisen 2018 i klassen viser.

*Det vi rakk* (2021) var et album skrevet under koronapandemien og ble promotert av artisten som «ni triste midtlivsviser».

I 2024 kom albumet *Midt på treet* til svært gode kritikker, blant annet fra Erik Valebrokk, TheWilhelmsens og *[[Nettavisen]]*.

Bestillingsverket *Bumerke* ble fremført under Skjæraasendagene 2024 og utgitt som album i 2025. De 12 låtene besto av Lukashaugens tonesettinger av mange kjente Einar Skjæraasen-dikt, som «Danse mi vise», «Han bessfar» og «Du ska itte trø i graset».

Lukashaugen ble tildelt Vidar Sandbecks kulturpris i 2013, Elverum kommunes kulturpris i 2015 og Fylkeslaget Vardens diplom i 2021.

## Diskografi
* *[[Av en sliters memoarer]]* (2013)
* *Tel si ega tid* (2015)
* *Finnskogvegen* (2016)
* *[[Vi eier skogene]]* (2018)
* *Det vi rakk* (2021)
* *Midt på treet* (2024)
* *Bumerke* (2025)

## Referanser


## Eksterne lenker
* 
* 
* 
*
Walter Sydney Adams

**Walter Sydney Adams** (født 20. desember 1876 i Antiokia i Syria, død 11. mai 1956 i Pasadena i California) var en amerikansk astronom. Han tok eksamen ved Dartmouth College i USA og fortsatte utdanningen i Tyskland. Da han returnerte til USA begynte han karrieren innen astronomi og ble direktør ved Mount Wilson Observatory i 1923. Han oppdaget sammen med A. Kohlschütter en metode for å fastslå stjernenes absolutte størrelsesklasse basert på spektrallinjenes intensitet.

I 1938 ble Adams innvalgt som utenlandsk medlem nummer 786 av Kungliga Vetenskapsakademien.

## Referanser


## Kilder
* Svensk uppslagsbok, Lund 1929